Alba Teresa Higueras Buitrago

Alba Teresa Higuera Buitrago (Bucaramanga, Kolonbia, XX. mendea) kolonmbiar giza eskubideen defendatzailea, errefuxiatu politikoa, feminista eta ingurumenzalea da. 2017ko maiatzean martxan jarritako Amnistia Internazionalaren Ausarta kanpaina globalean sartu zuten,  helburua munduko giza eskubideen defendatzaileen aitortza eta babesa handitzea zen.

 Ibilbidea 
Higueras langabezia, pobrezia eta gosea nagusi ziren inguru batean jaio zen, eta horrek giza eskubideen defentsan murgiltzera bultzatu zuen, eskubide horiek ez baitzeuden bermatuta. Osasunerako, hezkuntzarako eta ingurumena babesteko eskubidearen alde lanean hasi zen, eta aktibismo horren ondorioz utzi egin behar izan zuen bere herrialdea. Soziologian lizentziatua da, Madrilgo Unibertsitate Autonomoan Immigrazioa, babesa eta komunitate arteko harremanak, genero berdintasuna masterra egin zuen eta Gaztela-Mantxako Unibertsitatean bakearen kultura, gobernagarritasuna eta giza eskubideak masterra.

Higuerasek, jazarpenak eta mehatxuak jasan ondoren, bere herrialdetik alde egitea erabaki zuen, eta Espainian hartu zuten Amnistia Internazionalaren babes-programaren bidez, 2003an. Herrialde horretan, beste kolonbiar batzuekin batera, La Colectiva elkartea sortu zuen emakume errefuxiatuak, erbesteratuak eta etorkinak, Kolonbiako emakumeen gizarte-mugimenduaren alde lanean jarraitzeko.

Garapen-bidean dauden herrialdeei produktu nazional gordinaren %0,7 emateko helburua zuen 0,7 batzordeko koordinatzailea izan zen, eta 15-M mugimenduko kidea. Stop Desahucios Albaceteko kide bozeramailea da eta bertatik PAHen bost puntuak defendatzen ditu: alokairu merkea, etxegabetzeak geldiaraztea, etxebizitza soziala eta familia guztientzako horniduren bermea.

Gainera, Red Solidaria eta La Colectivo de Mujeres Refugiadas, Exiliadas y Migradas GKEen fundatzaileetako bat da. Kolonbiako Bakearen aldeko Nazioarteko I. Foroan parte hartu zuen, 2018ko otsailaren 22an eta 23an, eta bertatik Gizarte Erakundeen eta pertsonen Plataforma bat sustatu zen, 2016ko irailean sinatutako bake-prozesua errazteko.

 Aintzatespenak 

 2018ko maiatzean, Amnistia Internazionalak Ausarta: Wikipedian giza eskubideen defendatzaileen presentzia areagotzea helburu zuen kanpaina jarri zuen martxan. Horrela, Higueras beste ekintzaile batzuekin batera sartu zen, hala nola, Alba Villanueva, adierazpen askatasunaren aldeko ekintzaile espainiarra; Alejandra Jacinto, etxebizitza eskubidearen aldeko abokatu espainiarra; Arantxa Mejías, etxebizitza eskubidearen aldeko ekintzaile espainiarra; Asha Ismail, emakumeen genitalen mutilazioaren aurkako ekintzaile keniarra; La Colectiva, emakume kolonbiar eta espainiar errefuxiatu, erbesteratu eta migratuen elkartea, Leonora Castaño, nekazari kolonbiarra eta emakumearen eskubideen defendatzailea.

 Erreferentziak 

 Kanpo estekak 

 Amnistia Internazionalaren Ausarta kanpainaren webgunea
 Kolonbiako Bakearen Aldeko Nazioarteko Foroaren webgune ofiziala  artxibatu zen .
 La Colectivo de mujeres refugiadas exiliadas y migradas elkartearen webgune ofiziala
 Albaceteko Kaleratzeak Stop elkartearen webgune ofiziala

Kategoria:Giza eskubideen aldeko emakumeak
Kategoria:Kolonbiako giza eskubideen aldeko ekintzaileak
Kategoria:Kolonbiarrak
Kategoria:Erbesteratuak